**ELŐTERJESZTÉS**

**4. napirendi ponthoz**

A napirendet tárgyaló ülés dátuma: 2024. január 16.

A napirendet tárgyalja: Képviselő-testület

Az előterjesztést készítette: Matyó Anikó. aljegyző

Előterjesztő: Spiegelhalter László, polgármester

A napirendet tárgyaló ülés típusa: nyílt/ zárt, rendes/rendkívüli

A határozat elfogadásához szükséges többség típusa: egyszerű/minősített

**Tárgy:** vis maior pályázat benyújtásához szükséges határozat megalkotása

**Tisztelt Képviselő-testület!**

2023.december 13. napján az ebr42 rendszeren keresztül jeleztük a lehulló csapadék és a hirtelen hóolvadás következtében kialakuló vis maior helyzetet az Államkincstár/Belügyminisztérium felé. A leginkább érintett útszakaszok a Szent István park és Luxemburgi Zsigmond utcák voltak.

A bejelentést követően 2024.01.09. napján a Katasztrófavédelmi Igazgatóság a Magyar Közút Nonprofit Zrt és az Államkincstár kollégái közös helyszíni szemlét rendeletek el, és megállapították, hogy a bejelentés jogos. Ezt követően kerülhet sor a pályázat benyújtására, melyhez testületi határozatra van szükség.

**Vácrátót Község Önkormányzat Képviselő-testületének …../2024. (I. 16.) számú határozata:**

Vácrátót Község Önkormányzatának Képviselő-testülete úgy határozott, hogy **vis maior támogatás címen** pályázatot nyújt be a Belügyminisztériumhoz.

A káresemény megnevezése: Szent István lakópark közútjaiban bekövetkezett kár (hóolvadás, esőzés)

Helye: Vácrátót, 1014,1004,893,997 hrsz

**A káresemény forrásösszetétele:**

|  |  |  |
| --- | --- | --- |
| **Megnevezés** | **2023.év** | **%** |
| Saját forrás (biztosítási összeg nélkül) | 836.760.-Ft | **30** |
| Biztosító kártérítése | 0.- Ft | **0** |
| Egyéb forrás | 0.-Ft | **0** |
| **Vis maior támogatási igény** | **1.952.442.-Ft** | **70** |
| Források összesen | 2.789.200.-Ft | **100** |

A károk helyreállításának (költségvetés alapján) tervezett összköltsége 2.789.200.-Ft, melynek fedezetét az önkormányzat **nem tudja biztosítani**.

A testület nyilatkozik arról, hogy a káreseménnyel érintett vagyonelem a tulajdonát képezi.

A károsodott közmű és műtárgyai az önkormányzat alábbi kötelező feladatának ellátását szolgálják: Vácrátót helyi közút (1014,1004,893,997 hrsz) „településüzemeltetés” kötelező feladat

*2011. évi CLXXXIX. tv. (Mötv.) 13.§ (1) 2. és 11. pont „közfeladatok körében ellátandó helyi önkormányzati feladat: 2. településüzemeltetés; 11. helyi környezet- és természetvédelem, vízgazdálkodás, vízkárelhárítás;”*

A bekövetkezett káreseménnyel kapcsolatban az Önkormányzat biztosítással rendelkezik.

|  |  |
| --- | --- |
| Biztosító Társaság megnevezése | AEGON Magyarország Zrt. |
| Biztosítási szerződés száma | 71139 |

Az adott káreseményre biztosítási összeget: nem igényelt.

Vállalja a károsodott közmű és műtárgyainak a költséghatékonyság és a megvalósíthatóság szempontjaira tekintettel történő helyreállítását.

Az önkormányzat más - a tulajdonában lévő - vagyontárggyal a **feladatát nem tudja ellátni**.

A Képviselő-testület a saját forrás összegét a 2023. és 2024. évi költségvetéséről szóló költségvetési rendeletében biztosítja.

A testület felhatalmazza a polgármestert az igénybejelentés benyújtására.

Határidő: azonnal. Felelős: polgármester

Kérem a Képviselő-testület tagjait a benyújtást támogatni szíveskedjenek!

Vácrátót, 2024.01.15. Spiegelhalter László, polgármester sk.