**FELADAT-ELLÁTÁSI SZERZŐDÉS**

amely létrejött egyrészről **Őrbottyán Város** **Önkormányzata** (székhely: 2162 Őrbottyán, Fő út 99., adószám: 15731120-2-13) képviseletében eljár **Szabó István Ferenc** polgármester, (továbbiakban: Fenntartó)

másrészről \_\_\_\_\_\_\_\_\_\_\_\_\_\_\_\_\_ (székhely:\_\_\_\_\_\_\_\_\_\_\_\_\_\_\_\_\_\_, adószám: \_\_\_\_\_\_\_\_\_\_\_\_\_\_) képviseletében eljár **\_\_\_\_\_\_\_\_\_\_\_\_\_\_\_\_\_** polgármester (a továbbiakban: Ellátással érintett önkormányzat) között az alulírott helyen és napon az alábbi feltételekkel:

1. Előzmények
   1. Felek előzményként rögzítik, hogy Őrbottyán Város Önkormányzata a gyermekek védelméről és a gyámügyi igazgatásról szóló [1997. évi XXXI. törvény](https://njt.hu/jogszabaly/1997-31-00-00) (továbbiakban Gyvt.) szerinti személyes gondoskodást nyújtó gyermekjóléti alapellátások keretében a jogszabályi rendelkezésekkel összhangban a három éven aluli gyermekek napközbeni ellátása érdekében bölcsődét működtet.
   2. A bölcsődei ellátás biztosítása az Önkormányzat által fenntartott Őrbottyáni Gyermeksziget Bölcsőde (ágazati azonosító: 846145), valamint tagintézménye(i) útján történik, melynek illetékessége, működési területe Őrbottyán város közigazgatási területe.
   3. Felek előzményként rögzítik azt is, hogy Ellátással érintett önkormányzat saját illetékességi területén bölcsődei ellátást jelen szerződés megkötése időpontjában nem biztosít vagy valamennyi bölcsődei ellátást igénylő gyermek elhelyezését saját bölcsődében nem tudja biztosítani.
   4. Őrbottyán Város Önkormányzat Képviselő-testületének a bölcsődei ellátásról, a szolgáltatás igénybevételének feltételeiről, valamint a fizetendő térítési díjakról szóló 10/2021. (IX.29.) önkormányzati rendelete (a továbbiakban: Rendelet) 2. § (7) bekezdése alapján szabad bölcsődei férőhely rendelkezésre állása esetén az intézményvezető saját hatáskörben dönt a felvételi kérelem jóváhagyásáról, ha a kérelmező Őrbottyán Város közigazgatási területén lakóhellyel, érvényes tartózkodási hellyel nem rendelkezik, de az 1. § (2) bekezdésében meghatározott intézmény által nyújtott bölcsődei ellátást kívánja igénybe venni.
   5. Felek az Ellátással érintett önkormányzat közigazgatási területén lakóhellyel/tartózkodási hellyel rendelkező, azonban Ellátással érintett önkormányzat által bölcsődei ellátásban nem részesített gyermekek bölcsődei ellátásának biztosítása érdekében a jelen megállapodásban foglaltak szerinti feltételekkel szerződést kötnek.
2. A szerződés tárgya
   1. Felek az előzményben rögzítetteket figyelembe véve úgy határoztak, hogy egymással a Gyvt., valamint a szociális igazgatásról és szociális ellátásokról szóló 1993. évi III. törvény rendelkezéseinek megfelelően ellátási szerződést kötnek, amelynek keretében Őrbottyán Város Önkormányzata, mint Fenntartó a jelen szerződésben foglalt feltételekkel Ellátással érintett önkormányzat közigazgatási területén lakóhellyel/tartózkodási hellyel rendelkező, legfeljebb 12 fő bölcsődés korú gyermek részére – a Rendelet szerinti szabad férőhely rendelkezésre állása esetén – a Gyvt. 42. §-a szerinti bölcsődei ellátást biztosít.
3. A szerződő felek jogai és kötelezettségei
   1. Felek megállapodnak abban, hogy jelen feladat-ellátási szerződés tárgya szerinti feladatokat Ellátással érintett önkormányzat közigazgatási területén lakó / tartózkodási hellyel rendelkezők számára – figyelembe véve a jelen szerződésben meghatározott létszámkorlátot – a Fenntartó által fenntartott Őrbottyáni Gyermeksziget Bölcsőde vagy annak tagintézménye látja el 2024. január 1. napjától egy év határozott időtartamra.
   2. A bölcsődei ellátásról, a bölcsődei ellátás igénybevételének feltételeiről, valamint a fizetendő térítési díjról Őrbottyán Város Önkormányzat Képviselő-testületének a bölcsődei ellátásról, a szolgáltatás igénybevételének feltételeiről, valamint a fizetendő térítési díjakról szóló 10/2021. (IX.29.) önkormányzati rendelete rendelkezik. Ellátással érintett önkormányzat nyilatkozik, hogy a Rendelet előírásait maradéktalanul megismerte, az abban foglaltakat tudomásul vette és kifejezetten elfogadja.
   3. Fenntartó a jelen szerződés alapján nyújtott ellátásról évente egy alkalommal beszámolót készít az Ellátással érintett önkormányzat részére.
4. **A szolgáltatásokra vonatkozó szakmai rendelkezések**
   1. Fenntartó nyilatkozik, hogy a szerződés tárgya szerinti ellátást a vonatkozó jogszabályok, egyéb szakmai előírások és szabályzatok szerint biztosítja, különös tekintettel a nyilvántartási kötelezettségre, adatkezelésre, adatvédelemre.
   2. Felek rögzítik, hogy az ellátásért fizetendő intézményi térítési díjat, a személyi térítési díj csökkentésének, illetve elengedésének eseteit és módjait, az ellátás igénybevételének részletes szabályait Fenntartó rendeletben állapítja meg. A Rendelet, valamint annak mindenkori módosítása a jelen szerződés elválaszthatatlan mellékletét képezi azzal, hogy a Rendelet módosítása esetén, annak hatályba lépését követően haladéktalanul, Fenntartó az Ellátással érintett önkormányzatot írásban tájékoztatni köteles.
   3. A panaszok érvényesítésének rendjét a Fenntartó által elfogadott szabályzat állapítja meg. A beérkezett panaszról, a kivizsgálás eredményéről Fenntartó írásban tájékoztatja az Ellátással érintett önkormányzatot.
   4. A szolgáltatásokra vonatkozó jogszabályban meghatározott adatszolgáltatási kötelezettséget Fenntartó teljesíti. A statisztikai adatgyűjtéshez szükséges adatokat Felek kölcsönösen egymás rendelkezésére bocsátják.
5. **Feladatellátáshoz kapcsolódó díjak, pénzügyi elszámolás**
   1. Felek megállapodnak abban, hogy a szerződés tárgya szerinti feladatok ellátásához igénybe vehető állami támogatás igénybevételéhez szükséges kapacitás-befogadásra irányuló kérelmet az illetékes szervhez a Fenntartó nyújtja be, továbbá befogadás esetén a Magyarország központi költségvetéséről szóló törvényben meghatározott állami támogatást Fenntartó igényli le.
   2. Felek megállapodása szerint a jelen ellátási szerződés alapján végzett feladat ellátáshoz kapcsolódóan Ellátással érintett önkormányzat 1.500.000.-Ft-ot, azaz egymillió-ötszázezer forintit fizet meg Fenntartó részére évente a szolgáltatáshoz való hozzájárulásként.
   3. Felek megállapodása alapján, amennyiben az Ellátással érintett önkormányzat a jelen szerződés 5.2. pontja szerinti feladatellátáshoz kapcsolódó díjat egy összegben, a fenntartó által kiállított számla ellenében, annak kézhezvételét követő 15 napon belül átutalással fizeti meg Fenntartó számlán megjelöl bankszámlája javára.
   4. Felek rögzítik, hogy az 5.2. pontban meghatározott összeget egy évre 2024. január 1.-2024. december 31. közötti időtartamra határozzák meg. Felek rögzítik, hogy a határozott idő lejáratát megelőzően legalább 2 hónappal, azaz legkésőbb 2024. október 31. napjáig egymással egyeztetést kezdeményeznek az együttműködés további fenntartása, a fizetendő hozzájárulás összegének felülvizsgálata érdekében és amennyiben a szolgáltatás nyújtására a továbbiakban is igény mutatkozik, legkésőbb 2024. december 15. napjáig egymással ismételten megállapodást kötnek.
6. **Vegyes rendelkezések**
   1. Jelen szerződést írásban három hónapos felmondási idővel, írásbeli nyilatkozattal indokolási kötelezettség mellett bármelyik fél jogosult felmondani. A felmondási idő alatt Fenntartó köteles teljes körűen ellátni a szerződésből fakadó feladatait. Jelen szerződés megszűnik továbbá közös megegyezéssel, valamint valamelyik fél súlyos szerződésszegése esetén azonnali hatályú felmondással. Súlyos szerződésszegésnek minősül a szerződésben vállalt kötelezettség nem teljesítése azzal, hogy a teljesítésre való felszólítást a másik fél igazolható módon átvette.
   2. Jelen szerződést a felek évente, a következő évre szóló költségvetés elfogadását megelőzően, illetve jogszabályváltozás esetén felülvizsgálják, szükség esetén módosítják.
   3. Felek a jelen szerződésből eredő és a feladat-ellátásból eredő vitás kérdéseit elsődlegesen tárgyalásos úton egymás közötti egyeztetéssel kívánják rendezni. Ha a felek a vitás kérdésekben nem tudnak egyezségre jutni, akkor a szerződésből fakadó jogvita eldöntésére a felek a Váci Járásbíróságot jelölik meg.
   4. A feladat-ellátási szerződésben nem szabályozott kérdésekben a Polgári Törvénykönyvről szóló 2013. évi V. törvény, a gyermekek védelméről és a gyámügyi igazgatásról szóló [1997. évi XXXI. törvény](https://njt.hu/jogszabaly/1997-31-00-00), a szociális igazgatásról és szociális ellátásokról szóló 1993. évi III. törvény, a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 24.) Korm. rendelet, valamint az egyéb vonatkozó jogszabályok rendelkezései az irányadók.

Jelen feladat-ellátási szerződés egymással megegyező 4, azaz négy darab eredeti példányban készült.

A szerződést a Felek elolvasás és értelmezés után, mint akaratukkal mindenben egyezőt jóváhagyólag írják alá.

Őrbottyán, 2023.\_\_\_\_\_\_\_\_\_\_\_\_\_\_\_\_\_\_\_\_\_\_\_

Szabó István Ferenc Név

polgármester polgármester

Őrbottyán Város Önkormányzata Önkormányzat

Jogilag ellenjegyzem:

Gállné Mezősi Szilvia

jegyző

Pénzügyileg ellenjegyzem:

Batki Gabriella

gazdasági vezet